Potrivit unui comunicat al ANPC, comisarii au făcut vineri un control la o fabrică de pâine din Sectorul 6 al Capitalei.
Au fost aplicate amenzi contravenționale în valoare de 15.000 lei, oprirea temporară a prestării de servicii până la remedierea deficiențelor și retragerea definitivă a producției realizate vineri aflată în locație și pe drum către clienți, respectiv 5.600 bucăți.
"La apariția sesizărilor cu privire la acest operator, am acționat cu celeritate, iar ceea ce am descoperit ne-a întristat și cutremurat, totodată. Înțelegem orice problemă economică ar putea fi traversată de producători, dar nu înțelegem ca acestea să se răsfrângă asupra sănătății sau vieții consumatorului. Reamintim operatorilor economici existența proiectului ANPC,
Printre neregulile constatate s-au numărat depozitarea navetelor cu pâine direct pe paviment, calorifere ruginite, tavan cu infiltrații și mucegai, ventilator neigienizat, țeavă de gaze cu depuneri masive de impurități, depozitarea unor instrumente de curățenie în proximitatea liniei de producție, folosirea unor tăvi neigienizate cu depuneri masive de grăsime, resturi alimentare și arsuri, folosirea unor utilaje cu depuneri de impurități, cu grăsime și rugină, cu mucuri de țigări în proximitatea utilajelor pe paviment, ceea ce demonstrază fumatul în aceste incinte sau utilizarea unui agregat frigorific destinat depozitării drojdiei cu depuneri masive de gheață și neigienizat, dar și lipsa autorizațiilor de funcționare emise de primărie, ISU, DSP.
(sursa: Mediafax)